אופנוע ספורט-נייקד מושלם לרוכבים הצעירים

החל שיווקו של הונדה **CB125R** 2018

שילוב מנצח של רכיבה מהנה, עיצוב מרהיב לצד האיכות הבלתי מתפשרת מבית הונדה

עכשיו במחיר השקה מיוחד: 24,900 ש"ח

הונדה CB125R הוא הכלי המושלם לרוכבים צעירים שמתחילים את דרכם על שני גלגלים ומחפשים אופנוע ספורטיבי מהנה וקל לרכיבה. האופנוע החדש משלב מנוע עם ביצועים של העולם האמיתי ואיכות רכיבה זריזה וגמישה במיוחד. כל היסודות הללו ארוזים בחבילה מעוצבת באופן ייחודי עם מפרט עשיר במיוחד המספקת פתרון מושלם לאופנוען המתחיל.

הכלי הוא חבר במשפחה הייחודית והחדשה של אופנועי Honda בסדרת ה-Neo Sports Café, הכוללת את ה-CB1000R ואת ה-CB300R החדשים מודל 2018, ומספק הנאה מזוקקת מרכיבה, הארוזה בחבילה קומפקטית וקלת משקל.

ה-CB125R הוא אופנוע מהנה לרכיבה המייצג כיוון חדש ונועז עבור כלים ברמת הבסיס וכולל רבות מתכונות הפרימיום שנכללות באחיו הגדולים. ה-CB125R צובע את ערי אירופה בגוונים חדשים ורעננים, עם מראה מינימליסטי וגישה בלתי מתפשרת.

אמנם ה-CB125R נראה כמו אופנוע גדול, אך משקלו 125.8 ק"ג בלבד, הרכיבה עליו קלה ופשוטה. האופנוע מצויד במנוע חד צילינדרי מקורר מים, עם חיבה לסל"ד גבוה, מאפשר האצות בטווח הסל"ד הנמוך והבינוני ומספק נוכחות ייחודית וחדשה לגמרי, המהווה השראה ומוקד משיכה עבור רוכבים צעירים.

ל- הונדה CB125R מסגרת חדשה המשלבת צינורות ופלדה כבושה, הנראית נפלא ומבטיחה קשיחות מאוזנת המספקת משוב מעולה לרוכב. ה-CB125R כולל גם מזלג קדמי מסוג USD בקוטר 41 מ"מ, מונו-שוק, בלם דיסק קדמי בעל 4 בוכנות לקאליפר, מערכת ABS מבוססת IMU וצמיגי Dunlop רדיאליים.

לכלי תכונות מתקדמות הנמצאות לרוב באופנועים כבדים יותר כגון ידיות אלומיניום, תצוגת מכשירים מסוג LCD ופנסי LED המדגישות את העובדה שמדובר באופנוע איכותי ונחשק במיוחד.

שלדה ועיצוב

* ***עיצוב מינימליסטי בעל השפעה ויזואלית נועזת***
* ***מסגרת קלת משקל המשלבת צינורות ופלדה כבושה***
* ***מזלג קדמי מסוג USD בקוטר 41 מ"מ וזרוע פלדה בחתך יוצא דופן***
* ***בלם דיסק קדמי בקוטר 296 מ"מ עם ארבעה קאליפרים***
* ***מערכת ABS המופעלת באמצעות יחידת IMU (יחידת מדידה אינרציאלית)***
* ***פנסי LED ולוח מכשירים עם תצוגת LCD***

עיצוב הנייקד הייחודי של ה-CB125R חושף במכוון את כל המכללים המושחרים של האופנוע. הוא ממשיך את קו העיצוב Neo Sports Café של ה-CB1000R: מינימליסטי ו'נקי' באופן קיצוני, המספק גישה חדשה ובלתי מתפשרת למגוון אופנועי רמת הבסיס של Honda. יחידת הזנב הוקטנה באופן קיצוני וכוללת מגן בוץ אחורי מניילון. רגליות הרוכב ורגליות הנוסע מיוצרות מאלומיניום.

מסגרת ה-CB125R, התורמת רבות למראה המינימליסטי של האופנוע, מיוצרת מצינורות ופלדה כבושה; הזרוע הצדית מיוצרת מלוחית פלדה בחתך יוצא דופן. שתיהן תוכננו במטרה לספק קשיחות אורכית ושליטה על הפיתול בעת הטיה, *ללא צורך* בקשיחות נוספת או בתוספת משקל.

עוצמתה של השלדה נעוצה בזרוע המיוצרת מלוחות פלדה כבושה, המאפשרים גמישות, יציבות ומשוב על ידי המסגרת הצינורית של האופנוע; זווית ההטיה נקבעה על 24.2° והמרחק בין ציר ההיגוי לציר הגלגל (Trail) נקבע על 90.2 מ"מ. מזלג מסוג USD בקוטר 41 מ"מ משלים את חבילת הרכיבה המושלמת של ה-CB125R, עם יכולת שיכוך וגמישות התואמים לסגנון הרכיבה הספורטיבי של האופנוע.

חלוקת המשקל של הכלי 51.6% מלפנים ו-48.4% מאחור, משקל נקי של 125.8 ק"ג ובסיס גלגלים קומפקטי של 1,345 מ"מ מבטיחים אחיזה מעולה של הגלגל הקדמי ותחושת תמרון קלה.

הכידון מסוג Tapered (רחב, הולך ונהיה צר בשני צדדיו) כיאה לדור החדש של דגמי Neo Sports וידיות האחיזה מאפשרים זווית סיבוב של 40° ורדיוס סיבוב של 2.3 מטר, המבטיחים תמרון קל בעת רכיבה בתנועה כבדה. גובה המושב הוא 816 מ"מ

הדיסק הקדמי הוא חסר טבור, בקוטר 296 מ"מ, וכולל ארבע בוכנות לקאליפר מסוג Nissin; הדיסק האחורי בקוטר 220 מ"מ וכולל קאליפר בודד. האופנוע כולל מערכת ABS כפולת ערוצים המופעלת על שני הבלמים. המערכת מופעלת באמצעות יחידת IMU (יחידת מדידה אינרציאלית) כדי לספק חלוקה מדויקת בין הבלם הקדמי והאחורי, בהתאם להתנהגות הכלי. הגלגל האחורי מצויד בצמיג Dunlop רדיאלי מידות 150/60R-17 והגלגל הקדמי מצויד בצמיג Dunlop רדיאלי מידות 110/70R-17.

לוח מכשירים צר (23.5 מ"מ) וקל משקל (230 גרם) מסוג LCD מספק חיוויים עבור מהירות, סל"ד, דלק ומיקום תיבת ההילוכים, וכן כולל מערך נוריות אזהרה בחלקו העליון. פנסי LED , כולל פנסי האיתות מוסיפים תחושת יוקרה נוספת ותורמים להקטנה המסה של האופנוע. פנס קדמי כפול משמר את המראה הייחודי. הפנס העליון עבור אור רגיל והפנס התחתון עבור אור דרך (אור 'גבוה') – הפנס האחורי הוא הקטן ביותר שהותקן אי פעם על אופנוע של Honda.

מכל דלק בנפח 10.1 ליטר מסתתר תחת כיסוי זוויתי המתחבר למכסה מילוי בסגנון מטוס קרב. הודות לצריכת דלק של 48.4 ק"מ לליטר (במצב WMTC), ה-CB125R יכול לכסות טווח נסיעה של מעל 480ק"מ.

מנוע

* ***מנוע חד-צילינדר מהנה במיוחד הכולל שני שסתומים וגל זיזים עלי בודד***
* ***עוצמת שיא: 9.8 kW(HP*** *13****) / מומנט: 10Nm***
* ***הזרקת דלק אלקטרונית מסוג PGM-FI***
* ***תיבת הילוכים בת שש מהירויות***

ה-CB125R מצויד במנוע קומפקטי מקורר מים בנפח 124.7 סמ"ק עם שני שסתומים (המותקן גם ב-CBR125R) שפותח כדי לספק תגובה מעולה במצבי רכיבה בעולם האמיתי. המנוע מספק את שיא הכוח (9.8kW) ב-10,000 סל"ד, בעוד ששיא המומנט (10Nm) מתקבל ב-8,000סל"ד

מידות הקוטר והמהלך הן 47.2x ‏58 מ"מ, עם יחס דחיסה של 11:1. מערכת הזרקת דלק מסוג PGM-FI מאפשרת תגובת מצערת מהירה בכל טווח הסל"ד. צינור הפליטה התחתון כולל עמעם דו שלבי.

תיבת הילוכים בת שש מהירויות עם חלוקת הילוכים שווה מאפשרת האצות מהירות בטווח סל"ד נמוך-בינוני; ה-CB125R מאיץ ממצב עמידה ל 100 מטר בתוך 7.3 שניות בלבד.

מפרטים טכניים

|  |  |
| --- | --- |
| **מנוע** |  |
| סוג | קירור אוויר, ארבע פעימות, שני שסתומים, צילינדר אחד, גל זיזים עילי בודד |
| נפח מנוע (סמ"ק) | 125 סמ"ק |
| מס' שסתומים לבוכנה | 2 |
| קוטר x מהלך (מ"מ) | 47.2 x ‏58 מ"מ |
| יחס דחיסה | ‏(11.0:1) |
| הספק מרבי | 9.8kW (HP13) ב-10,000 סל"ד |
| מומנט מרבי | 10Nm ב-8,000 סל"ד |
| קיבולת שמן | 1.3 ליטר |
| **מערכת דלק** |  |
| סוג הזנת דלק | הזרקת דלק אלקטרונית מסוג PGM-FI |
| קיבולת מכל דלק | 10.1 ליטר |
| צריכת דלק | 48.4 ק"מ לליטר (במצב WMTC) |
| **מערכת חשמל** |  |
| מתנע | חשמלי |
| קיבולת מצבר | YTZ6V 12V 5Ah MF |
| תפוקת ACG | 250 ואט ב-5,000 סל"ד |
| **מערכת הנעה** |  |
| סוג מצמד | רטוב, קפיצי עם לוחות מרובים |
| סוג תמסורת | שישה הילוכים |
| הילוך סופי | שרשרת נעולה בטבעת O |
| **מסגרת** |  |
| סוג | מסגרת פלדה בפרופיל יהלום |
| **שלדה** |  |
| מידות (א' x ר' x ג') | 2,015 x ‏820 x ‏1,055 מ"מ |
| בסיס גלגלים | 1,345 מ"מ |
| זווית גלגול | 24.2º |
| מרחק בין ציר ההיגוי לציר הגלגל | 90.2 מ"מ |
| גובה מושב | 816 מ"מ |
| מרווח גחון | 140 מ"מ |
| משקל נקי | 126 ק"ג |
| רדיוס סיבוב | 2.3 מטר |
| **מתלים** |  |
| סוג מתלה קדמי | מזלג טלסקופי בקוטר 41 מ"מ |
| סוג מתלה אחורי | משכך בודד |
| **גלגלים** |  |
| גודל חישוק קדמי | 17M/C x MT3.00 |
| גודל חישוק אחורי | 17M/C x MT4.00 |
| צמיג קדמי | 110/70R17M/C 54H |
| צמיג אחורי | 150/60R17M/C 66H |
| **בלמים** |  |
| סוג מערכת ABS | מערכת ABS קדמית ואחורית, עצמאית, עם יחידת IMU |
| **מחוונים ואלקטרוניקה** |  |
| מחוונים | תצוגת LCD |
| פנס ראשי | נמוך: 13 ואט, גבוה: 8.8 ואט (LED) |
| פנס אחורי | בלימה: 2.5 ואט, אחורי: 0.4 ואט (LED) |

כל המפרטים זמניים וכפופים לשינויים ללא הודעה מוקדמת

\*\* יש לשים לב שהנתונים המוצגים נמדדו על ידי Honda במהלך ביצוע בדיקות בתנאים מתוקננים, בהתאם להנחיות WMTC. הבדיקות בוצעו בכביש, בשימוש בגרסה סטנדרטית של האופנוע, עם רוכב אחד וללא ציוד אופציונלי כלשהו. צריכת הדלק האמיתית עשויה להשתנות בהתאם לאופן הרכיבה, לרמת התחזוקה של האופנוע, לתנאי מזג האוויר, לתנאי הכביש, לרמת לחץ האוויר בצמיגים, להתקנת אביזרים אופציונליים, למשקל המטען, הרוכב והנוסע ולגורמים נוספים.